"Kraljev govor" krunisan nagradom
U Los Anđelesu dodeljene nagrade Udruženja filmskih glumaca za najbolja filmska, televizijska i glumačka ostvarenja u protekloj godini
Ekipa britanske istorijske drame “Kraljev govor”, krunisana je ove godine nagradom za najbolji glumački ansambl. , rekla je glumica Helena Bonam Karter. Kralj lično, Kolin Firt, osvojio je nagradu za najboljeg glumca u “Kraljevom govoru”, dok je nagrada za najbolju glumicu otišla u ruke Natali Portman za glavnu ulogu u baletskoj drami “Crni labud”. Nagrade svojih kolega za najbolje sporedne ulogu osvojili su Krisčan Bejl i Melisa Lio za film “Borac”. , poručio je glumac Krisčan Bejl. Sezona filmskih nagrada može da bude stresna za filmske radnike. Lio međutim kaže da je smirena zahvaljujući glumačkoj tehnici koju je stekla kroz audicije. otkrila je glumica Melisa Lio. Kada je reč o televizijskim ostvarenjima, nagrada za najbolji ansambl u žanru komedije pripala je seriji “Moderna familija”, a u kategoriji drame gangsterskoj seriji “Boardwalk Empire”. 80-ogodišnja Beti Vajt i Alek Boldvin izabrani su za najbolje TV glumce u kategoriji komedije, a glavna glumačka priznanja u kategoriji drame osvojili su Stiv Bušemi i Džulijana Margulies. Dodela "SAG" nagrada se tradicionalno održava pre uručenja Oskara, a smatra se jednim od glavnih pokazatelja oskarovskih šansi. Najveća filmska priznanja, Oskari, biće dodeljeni 27. februara u Los Anđelesu.